Beuran Hendricks maai onder Pakistan | Netwerk24
Kolbe en Geduld oefen dat dit klap in Kaap
Die meeste mense droom daarvan om ’n dag in die geselskap van ’n bekende deur te bring, maar ’n Blitsbok het dit reggekry om die staat van inperking saam met die Springbok-Wêreldbekerheld Cheslin Kolbe deur te bring.
Negende F1-wedren bly in slag
Die Kanadese Formule Een Grand Prix het Woensdag die jongste slagoffer van die Covid-19-krisis geword.
Atletiek gaan vir 6 weke koning kraai in 2022
Wêreldatletiek het by sy woord gehou en Woensdag reeds nuwe datums vir die Wêreldkampioenskap aangekondig, wat nou in 2022 sal plaasvind.
Canal Walk-huurders kry nie sommer betaalvakansie
Huurders by die winkelsentrum Canal Walk in Kaapstad sal nie sommer outomaties vrygeskeld word van die betaling van hul huurgeld gedurende die staat van inperking nie en net sommiges sal in aanmerking kom vir onderhandeling oor die saak.
Die Suid-Afrikaanse Lugdiens (SAL) se vragafdeling, SAA Cargo, het te midde van die behoefte aan noodsaaklike invoergoedere vir die eerste keer tot nog toe ’n passasiersvliegtuig ingespan om vrag te dra.
McConaughey speel bingo saam met bejaardes
Die Amerikaanse akteur Matthew McConaughey het vir opwinding gesorg toe hy ’n virtuele bingo-aand vir bejaarde inwoners van Texas via Zoom aangebied het.
Beuran Hendricks maai onder Pakistan
Deur Tinus van Staden 06 Februarie 2019 19:57
Uitstekende boulwerk deur Beuran Hendricks het die Proteas Woensdag in Centurion ’n goeie kans gegee om skoonskip te maak in hul T20-reeks teen Pakistan.
Beuran Hendricks word deur sy kaptein, David Miller, gelukgewens nadat hy die paaltjie van Fakhar Zaman geëis het tydens die derde T20-wedstryd tussen Suid-Afrika en Pakistan Woensdag in Centurion. Foto: AP
Hendricks het met skitterende syfers van 4/14 in sy vier boulbeurte geëindig in die derde en laaste wedstryd in die reeks teen die beste T20-span ter wêreld.
Pakistan se telling van 168/9 behoort die Proteas nie té veel hoofbrekens te besorg nie, maar die teiken kon veel kleiner gewees het, was dit nie vir die veelsydige draaier Shadab Khan se blitzkrieg in die laaste boulbeurt nie.
Khan (22*, 8 balle; 3x6) het drie sesse in dié boulbeurt van Andile Phehlukwayo se boulwerk getimmer.
Phehlukwayo (1/41 in vier bbe.) was die held in die tweede T20-wedstryd, maar het Woensdag gesukkel.
Die teiken van 169 is nietemin redelik minder as die gemiddelde eerstebeurt-T20-telling van 181 op SuperSport-park.
Nadat die tuisspan die loot gewen en besluit het om eerste te boul, het Hendricks in die eerste boulbeurt reeds gewys sy visier is ingestel toe hy slegs een lopie afgestaan het.
Chris Morris (2/27 in vier bbe.) het Hendricks veral in die eerste paar beurte skitterend bygestaan met suinige boulwerk en het slegs sewe lopies in sy eerste twee boulbeurte afgestaan.
Benewens Khan, kon geen Pakistanse kolwer werklik ’n impak maak nie en die hoogste telling van 26, deur Mohammad Rizwan, getuig hiervan.
Meer oor: Pakistan | Beuran Hendricks | Centurion
Sarfaraz bly aan as kaptein van Pakistan
Pakistan se Babar ‘kan soos Virat word’
Proteas blom onder druk teen Pakistan
10 moet-lees-stories: 8 April 2020
REGSTREEKS: Covid eis reeds 18 in Suid-Afrika
70% van dié ondernemings in Bfn lê straks personeel af